**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**274/2017. (XI.30.) Kt. számú**

**határozata**

**(egyben a 14/2017.(XI.30.) számú alapítói határozatnak minősül)**

**A Tiva-Szolg Nonprofit Kft. működésének működési támogatás formájában biztosításáról**

Tiszavasvári Város Önkormányzata Képviselő-testülete **„a Tiva-Szolg Nonprofit Kft. működésének működési támogatás formájában biztosításáról”** szóló előterjesztéssel kapcsolatban az alábbiak szerint határozza:

**I.1. Kezdeményezi a Tiszavasvári Város Önkormányzata**, valamint a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Ady E. u. 8. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú gazdálkodó szervezetet és a **Városi Kincstár Tiszavasvári** (4440 Tiszavasvári, Báthori u. 6. sz.) között a **közfoglalkoztatási, valamint zöldfelület kezelési, városüzemeltetési, közutak karbantartására vonatkozó** **2017. április 11. napján kelt, 2017. május 1. napjától hatályos**  - „A közfoglalkoztatási feladatok jövőbeni ellátásáról” szóló **70/2017. (III.30) Kt. számú határozata** (egyben a 3/2017.(III.30.) számú alapítói határozatnak minősül) **1. mellékleteként elfogadott -** és a 124/2017. (V.25) Kt. számú határozatával, a 221/2017. (IX.28) Kt. számú határozatával, 258/2017. (X.26.) Kt. számú határozatával, valamint a 273/2017. (XI.30.) Kt. számú határozatával módosított **- feladat-ellátási szerződés közös megegyezéssel történő megszüntetését 2017. december 2. napjával.**

**I.2. A Tiva-Szolg Nonprofit Kft döntéshozó szerveként dönt a jelen határozat I.1. pontjában foglalt szerinti jelen határozat 1. mellékletében foglalt szerződést megszüntető okirat jóváhagyásáról.**

**Határidő: azonnal Felelős: Dr. Fülöp Erik polgármester**

**II.1. Kezdeményezi Tiszavasvári Város Önkormányzata**, valamint a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Ady E. u. 8. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú gazdálkodó szervezetet között **- közfoglalkoztatási, valamint zöldfelület kezelési, városüzemeltetési, közutak karbantartására vonatkozásában - a jelen határozat *2. mellékletét* képező közszolgáltatási szerződés megkötését 2017. december 3. napjával.** A jelen határozat *2. mellékletét* képező közszolgáltatási szerződés **tartalmazza a feladatellátás teljesítésére vonatkozó szabályokat**, és amelyben foglaltak értelmében a **szolgáltatás ellátásának finanszírozása működési támogatás formájában történik.**

**II. 2. A Tiva-Szolg Nonprofit Kft döntéshozó szerveként dönt a jelen határozat II.1. pontjában foglalt szerinti jelen határozat 2. mellékletében foglalt közszolgáltatási szerződés jóváhagyásáról.**

**Határidő: azonnal Felelős: Dr. Fülöp Erik polgármester**

III.1. **Felhatalmazza** a polgármestert **a közszolgáltatási szerződés aláírására.**

**III.2.** Felkéri **polgármestert,** hogy a **TIVA-Szolg Nonprofit Kft. ügyvezetőjét -** jelen határozat egy példányának megküldésével - **írásban értesítse a döntésről.**

**Határidő: azonnal Felelős: Dr. Fülöp Erik polgármester**

**Dr. Fülöp Erik Badics Ildikó**

**polgármester jegyző**

1. **melléklet „A Tiva-Szolg Nonprofit Kft. működésének működési támogatás formájában biztosításáról” szóló 274/2017. (XI.30.) Kt. számú határozathoz**

**FEALADAT-ELLÁTÁSI SZERZŐDÉST MEGSZÜNTETŐ OKIRAT**

amely létrejött egyrészről

**Tiszavasvári Város Önkormányzata** (székhelye: 4440 Tiszavasvári, Városháza tér 4., a továbbiakban: **önkormányzat)**, valamint a

**Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Ady E. u. 8. sz., a továbbiakban **Tiva-Szolg Nonprofit Kft.**), mint az önkormányzat 100 %-os tulajdonában lévő gazdasági társaság, továbbá

a **Városi Kincstár Tiszavasvári 4440 Tiszavasvári, Báthori u. 6. sz. alatti** önkormányzati költségvetési szerv, mint **a közmunka irányítás, mint közfeladat átadásában együttműködő partner között**

az alulírott napon és helyen az alábbi feltételekkel, Tiszavasvári Város Önkormányzata Képviselő-testületének **„A Tiva-Szolg Nonprofit Kft. működésének működési támogatás formájában biztosításáról” szóló 274/2017. (XI.30.) Kt. számú határozata alapján:**

**I Előzmények:**

I.1. Tiszavasváriban **2017. május 1. napjáig** a **közfoglalkoztatással kapcsolatos feladatokat**, a programok szervezését, napi irányítását az **önkormányzat** **önállóan működő költségvetési szerve**, a **Városi Kincstár Tiszavasvári** (4440 Tiszavasvári, Báthory u. 6. sz., a **továbbiakban: Kincstár**) **szervezte, koordinálta** - a Tiszavasvári Város Önkormányzatával kötött együttműködési megállapodás alapján -, de a **közfoglalkoztató Tiszavasvári Város Önkormányzata volt.**

Tiszavasvári Város Önkormányzata Képviselő-testülete **„A közfoglalkoztatási feladatok jövőbeni ellátásáról” szóló 70/2017. (III.30.) Kt. számú határozatával** arról döntött, hogy a **közfoglalkoztatással összefüggő feladatok – jogutódlással -** teljes egészében átadásra kerülnek **a Tiva-Szolg. Nonprofit Kft. 100 %-ban önkormányzati tulajdonú gazdasági társasága részére, így változás következett be a közfoglalkoztató személyében.**

I.2.1. „A közfoglalkoztatási feladatok jövőbeni ellátásáról” szóló **70/2017. (III.30) Kt. számú határozata** (egyben a 3/2017.(III.30.) számú alapítói határozatnak minősül) **1. mellékleteként elfogadta a Tiszavasvári Város Önkormányzata**, valamint a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Ady E. u. 8. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú gazdálkodó szervezetet és a **Városi Kincstár Tiszavasvári** (4440 Tiszavasvári, Báthori u. 6. sz.) között a **közfoglalkoztatási, valamint zöldfelület kezelési, városüzemeltetési, közutak karbantartására vonatkozó** **2017. április 11. napján kelt, 2017. május 1. napjától hatályos**  feladat-ellátási szerződést.

I.2.2. Tiszavasvári Város Önkormányzata Képviselő-testülete **124/2017. (V.25.) Kt. számú határozatával, 221/2017. (IX.28) Kt. számú** határozatával, **258/2017. (X.26) Kt. számú** határozatával, valamint a **273/2017. (XI.30.) Kt. számú** határozatával döntött **a jelen szerződés I.2.1. pontjában megjelölt feladat-ellátási szerződés módosításáról,** a kompenzációigény pontos meghatározása, az átadott feladatok csoportosítása, egyértelműsítése, kiegészítése, valamint az átadott ingó és ingatlan vagyon pontosítása okán.

**A feladat-ellátási szerződésben** a kompenzációigény éves meghatározása, kifizetése és éves elszámolása” megjelölésű szövegrészben **az önkormányzat költségvetése terhére kifizetendő kompenzáció az elvégzett munka után kerül kifizetése a feladatellátó részére, az általa kiállított számla alapján.**

I.3. Tiszavasvári Város Önkormányzata Képviselő-testülete **„A Tiva-Szolg Nonprofit Kft. működésének működési támogatás formájában biztosításáról”** szóló **274/2017. (XI.30.) Kt. számú határozatával az alábbiakról** döntött:

**„Kezdeményezi a Tiszavasvári Város Önkormányzata**, valamint a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Ady E. u. 8. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú gazdálkodó szervezetet és a **Városi Kincstár Tiszavasvári** (4440 Tiszavasvári, Báthori u. 6. sz.) között a **közfoglalkoztatási, valamint zöldfelület kezelési, városüzemeltetési, közutak karbantartására vonatkozó** **2017. április 11. napján kelt, 2017. május 1. napjától hatályos**  - „A közfoglalkoztatási feladatok jövőbeni ellátásáról” szóló **70/2017. (III.30) Kt. számú határozata** (egyben a 3/2017.(III.30.) számú alapítói határozatnak minősül) **1. mellékleteként elfogadott -** és a 124/2017. (V.25) Kt. számú határozatával, a 221/2017. (IX.28) Kt. számú határozatával, 258/2017. (X.26.) Kt. számú határozatával, valamint a 273/2017. (XI.30.) Kt. számú határozatával **módosított - feladat-ellátási szerződés közös megegyezéssel történő megszüntetését 2017. december 2. napjával.”**

II. 1 Felek kijelentik, hogy **közöttük** - Tiszavasvári Város Önkormányzata Képviselő-testülete „A közfoglalkoztatási feladatok jövőbeni ellátásáról” szóló **70/2017. (III.30) Kt. számú** - többször módosított – **határozata alapján** **2017. április 11. napján kelt, 2017. május 1. napján hatályos** **feladat-ellátási szerződés jött létre** a Tiszavasvári Város Önkormányzata **közfoglalkoztatási, valamint zöldfelület kezelési, városüzemeltetési, közutak karbantartására** vonatkozó feladatainak megvalósítása vonatkozásában.

II. 2 Felek kijelentik, hogy jelen szerződés **II.1 pontjában meghatározott feladat-ellátási szerződést jelen okirattal,** **közös megegyezéssel** – Tiszavasvári Város Önkormányzat Képviselő-testülete „A Tiva-Szolg Nonprofit Kft. működésének működési támogatás formájában biztosításáról”szóló **274/2017. (XI.30.) Kt. számú határozata** alapján – **2017. december 2. napjával megszüntetik.**

III. Jelen okiratban nem szabályozott kérdésekben a Polgári Törvénykönyv rendelkezései az irányadóak.

IV. Jelen feladat-ellátási szerződést megszüntető okiratot Tiszavasvári Város Önkormányzata Képviselő-testülete „A Tiva-Szolg Nonprofit Kft. működésének működési támogatás formájában biztosításáról” **274/2017. (XI.30.) Kt. sz. határozattal jóváhagyta** és feljogosította Tiszavasvári Város Önkormányzata Polgármesterét jelen szerződés aláírására.

V. Szerződő felek **jelen szerződést, mint akaratukkal mindenben megegyezőt jóváhagyólag aláírják.**

Tiszavasvári, 2017. ………………………..

**……………………… ………………………….**

**Tiszavasvári Város Önkormányzat Városi kincstár Tiszavasvári**

**képviseli: Dr. Fülöp Erik képviseli: Krasznainé dr. Csikós Magdolna**

**polgármester igazgató**

………………………………………………………

**Tiva-Szolg Nonprofit Kft. Szabó András, ügyvezető**

**2.melléklet „A Tiva-Szolg Nonprofit Kft. működésének működési támogatás formájában biztosításáról” szóló 274/2017. (XI.30.) Kt. számú határozathoz**

**KÖZSZOLGÁLTATÁSI SZERZŐDÉS**

Mely létrejött **Tiszavasvári Város Önkormányzata** (székhelye: 4440 Tiszavasvári, Városháza tér 4., a továbbiakban: **önkormányzat)**, valamint a

**Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Ady E. u. 8. sz., rövidített nevén: **Tiva-Szolg Nonprofit Kft.**), mint az önkormányzat 100 %-os tulajdonában lévő gazdasági társaság

között az alulírott napon és helyen az alábbi feltételekkel, Tiszavasvári Város Önkormányzata Képviselő-testületének **„A Tiva-Szolg Nonprofit Kft. működésének működési támogatás formájában biztosításáról” szóló 274/2017. (XI.30.) Kt. számú határozata alapján** a követezők szerint:

**I. A szerződés tárgya:**

A Magyarország helyi önkormányzatiról szóló 2011. évi CLXXXIX. törvény 13. § (1) bekezdésében foglaltak alapján **az önkormányzat**, a jelen szerződés **IV.** pontjában részletezett **alábbi önkormányzati közfeladatok**:

* **közfoglalkoztatással összefüggő feladatellátás**;
* **zöldterület fenntartás a város területén az önkormányzat tulajdonában lévő területeken és közterületeken;**
* **Városüzemeltetési feladatok, ezen belül köztisztasági feladatok;**
* **Közutak, hidak karbantartása;**

ellátására a **Tiva-Szolg Nonprofit Kft-t jelöli ki**.

**II. Jelen szerződés hatályba lépése, időtartama: 2017. december 3. napjától, 2021. december 2. napjáig**, **határozott időre szól.**

**III. A szerződés célja:**

Az szerződésben vállalt kötelezettségek **célja az önkormányzat – jelen szerződés IV. pontjában foglalt - közfeladatainak magas színvonalú ellátása, az önkormányzat érdekeinek**, valamint a **szakmai követelményeknek, jogszabályi előírásoknak megfelelően**, mely feladatokat a Tiva-Szolg Nonprofit Kft. **folyamatosan és teljes körűen köteles végezni.**

**IV. A TIVA-Szolg Nonprofit Kft. feladat-ellátási kötelezettsége:**

**IV.1. Közfoglalkoztatással összefüggő feladat-ellátási kötelezettségek különösen:**

V.1.1. A közfoglalkoztatás összefüggő feladatellátás **kiterjed az egyébként az önkormányzat által a helyi közfoglalkoztatási kötelezettség keretében** biztosítandó **valamennyi közfoglalkoztatási programra és közfoglalkoztatásra épülő mintaprogramra, hosszú távú közmunkaprogramra.**

**Valamennyi programelem az éves közmunkaprogramokban foglalt tartalom szerint valósul meg.**

IV.1.2. A Tiva-Szolg Nonprofit Kft. **évente legkésőbb november 30. napjáig javaslatot kér** az önkormányzattól, önkormányzati intézményektől a **következő évi közfoglalkoztatási programok megtervezéséhez.**

**IV.1.3. Az aktuális változásokról, lehetőségekről folyamatosan tájékoztatja** az önkormányzatot.

**IV.1.4.** A **Szabolcs-Szatmár-Megyei Kormányhivatal Tiszavasvári Járási Hivatal Foglalkoztatási Osztálya** által **megjelölt időpontig** elkészíti a tárgyévi **közfoglalkoztatási programok tervezetét,** melynek tartalmáról haladéktalanul tájékoztatja az önkormányzatot. Gondoskodik a közfoglalkoztatási programok határidőben történő benyújtásáról.

Az **év közben jelentkező közmunkaerő igény benyújtása esetén** az önkormányzatot **haladéktalanul tájékoztatja. A közfoglalkoztatásra épülő mintaprogramok keretében az éves közmunkaprogram hosszabbításának lehetősége esetén a szükséges intézkedéseket, jognyilatkozatokat megteszi, önkormányzatot haladéktalanul tájékoztatja.** A tájékoztatás kiterjed a programok bemutatására, a programokon belül megvalósítani kívánt feladatok egyes tevékenységek paramétereinek konkretizálására, részletes kifejtésére, a foglalkoztatottak létszámára, dologi igényre, igényelt támogatás mértékére.

**IV.1.5. Biztosítja** az átadott közfeladatok **hatékony, szakszerű végrehajtásának szervezeti és személyi feltételeit, betartva az ésszerűen takarékos gazdálkodás követelményét**.

IV.1.6. Köteles minden elvárhatót megtenni a **közfoglalkoztatásban részt vevők munkaügyi ügyintézése akadálymentes biztosítása, a határidők betartása**, valamint a **közfoglalkoztatottak által végzett munkafolyamatok akadálymentes, terveknek, Szabolcs-Szatmár-Megyei Kormányhivatal Tiszavasvári Járási Hivatal Foglalkoztatási Osztállyal kötött hatósági szerződésnek megfelelő lebonyolítása érdekében.**

IV.1.7. Feladata továbbá: **Közfoglalkoztatási terv elkészítése, hatósági szerződések megkötése,** a **közfoglalkoztatottak kiválasztása** - együttműködve a polgármesteri hivatallal, önkormányzattal, önkormányzati intézményekkel, és a munkaügyi központtal -, **kiértesítése, felvétele, munkáltatói jogkör gyakorlása, munkaügyi ügyintézése,** munkaügyi iratok elkészítése (alkalmazási, megszüntető irat, szabadság megállapítása stb.), **közmunka** **irányítása és adminisztrációja, a támogatás igénylése, elszámolása, munkabérek kifizetése, hatósági szerződésben foglaltak megvalósítása**. A közmunkaprogram szükség szerinti **dologi eszközállományának beszerzése, nyilvántartása, raktározása, őrzése, elszámolása.** **Munkafolyamatok irányítása, ellenőrzése**.

IV.1.8. A Tiva-Szolg Nonprofit Kft. a közfoglalkoztatottak által gondoskodik **a közfoglalkoztatási munkatervben, közfoglalkoztatási munkaerő igény kérelmekben szereplő feladatok ellátásának teljesítéséről**. A közfoglalkoztatottak által ellátandó munkafeladatok többek között: a városi parkok folyamatos gondozása, a közterületek folyamatos tisztántartása, takarítása, csatornatisztítás, belvízvédelmi munkálatokban közreműködés, kommunális feladatok ellátása, mezőgazdasági munkavégzés. **Ezen funkciókat a Tiva-Szolg Nonprofit Kft. saját dolgozóival, ill. a közfoglalkoztatottak által látja el.**

IV.1.9. A **mintaprogram támogatás kedvezményezettje a Tiva-Szolg Nonprofit Kft.**

IV.1.10. Gondoskodik a közmunkaprogram **szükség szerinti dologi eszközállományának szabályszerű beszerzéséről. Köteles a jelen szerződésben vállalt kötelezettség teljesítéséhez szükséges, önkormányzat által használatába adott, feladat-ellátáshoz beszerzett, ill. hatósági szerződések mellékleteiben – a közmunkaprogramok kapcsán – tulajdonába került eszközök üzemeltetését, karbantartását, fenntartását, rekonstrukcióját és fejlesztését biztosítani.**

**IV.1.11. Köteles a feladatellátáshoz kapcsolódó jogszabályok, hatósági és szakmai előírások megismerésére és maradéktalan alkalmazására, köteles megfelelni a rá vonatkozó jogszabályoknak.**

**IV.1.12. Gondoskodik a feladatellátás keretében szükséges hatósági engedélyek beszerzéséről, ahhoz szükséges tervek megrendeléséről.**

IV.1.13. Gondoskodik a közfoglalkoztatással, a közfoglalkoztatási projekttel(tekkel)/programmal(mokkal) **kapcsolatos havi elszámolások, pénzügyi, szakmai beszámolók a támogatást nyújtó által (hatósági szerződésben) megjelölt határidőben történő elkésztéséről.**

IV.1.14. A közfoglalkoztatottak által gondoskodik **a közfoglalkoztatási munkatervben, közfoglalkoztatási munkaerő igény kérelmekben szereplő feladatok ellátásának teljesítéséről** az azokban megjelölt, előírt módon és feltételek szerint.

**IV.2. Zöldterület fenntartás a város területén az önkormányzat tulajdonában lévő, közterületi ingatlanokon (A közterületi kezelésben lévő közparkok, közterek, lakótelepi zöldfelületek növényzetének, berendezési eszközeinek fenntartása, a terület tisztán tartása.** A zöldterületek, és az azokhoz kapcsolódó építmények kialakításához és fenntartásához kapcsolódó feladatok):

IV.2.1. **Közterületen, önkormányzati tulajdonú ingatlanokon**, parkfenntartási feladatok ellátása keretében a **parkokban, zöldterület felújítása, füvesítése, fák-, cserjék ültetése, cserjék metszése, sövénynyírás, szükséges öntözési munkálatok elvégzése, zöldhulladék elszállítás**. Önkormányzati tulajdonban lévő ingatlanokon, parkokban, **tereken téli üzemeltetési időszakban a hó eltakarítási munkálatok elvégzése, síkosság menetesítés**. Terek, parkok **tisztán tartása.**

IV.2.2. **Virágágyások** egy- és kétnyári virágok **ültetése.**

IV.2.3. Utcai sorfák, parki fák, cserjék, önkormányzati tulajdonú ingatlanon lévő fák, cserjék **növényvédelmi munkáinak elvégzése, kártevő-mentesítés.**

IV.2.4. **Csapadék elvezető csatornák, nyílt árkok, szivárgók, belvíz elvezetők** tisztítása, kaszálása, fű nyírása, parlagfű-mentesítés, zöldhulladék elszállítás.

IV.2.5. **Utcai sorfa, fák fenntartása:** balesetveszély fák gallyazása, kivágása, pótlása.

IV.2.6. **Játszóterek építése, fenntartása, átalakítása** és **karbantartása.**

IV.2.7. **Játszótéri berendezések karbantartása**.

IV.2.8. **Városi közparkok, közterek, lakótelepi zöldfelületekre kihelyezett szemétgyűjtő szelencék** ürítése, szemét összegyűjtése.

IV.2.9. **Szökőkút üzemeltetés**, karbantartás.

IV.2.10. **Köztéri szobrok** lemosása, tisztántartása.

**IV.3. Városüzemeltetési feladatok, ezen belül köztisztasági feladatok:**

IV.3.1. Városi takarítás, az önkormányzati tulajdonban lévő **utak, járdák, parkolók, buszmegállók tisztántartása.**

IV.3.2. Közterületen, önkormányzati tulajdonú ingatlanon tartandó **ünnepi rendezvények előtti és utáni takarítás.**

IV.3.3. Közterületen, önkormányzati tulajdonú ingatlanokon **illegális szemétlerakatok felszámolása**.

IV.3.4. **Illemhely üzemeltetés.**

IV.3.5. Nemzeti ünnepeken **zászlózás, kihelyezés, visszaszedés. Utcai és köztéri fénydekoráció, épületdekoráció, díszkivilágítás, köztéri díszek kihelyezésében, leszerelésében közreműködés.**

**IV.3.6.** Figyelemfelkeltő, veszélyre felhívó táblák kihelyezése, cseréje, pótlása.

**IV.3.7. Városi köztéri szemétgyűjtő szelencék** ürítése, szemét összegyűjtése. (kivéve III.2.8. pont).

**IV.4. Közutak, hidak karbantartása:**

IV.4.1. Önkormányzati tulajdonban lévő **utak, járdák, parkolók, buszmegállók hó eltakarítási munkálatai elvégzése, téli síkosság-mentesítés.**

IV.4.2. **Közúti jelzőtáblák kihelyezése, cseréje, pótlása.**

IV.4.3. Önkormányzati **utak karbantartási munkálatainak elvégzése, padka karbantartása, padkázás**.

IV.4.4. **Földutak karbantartása.**

**V. A felek jogai és kötelezettségei különösen:**

V.1. A **Tiva-Szolg Nonprofit Kft.** a tervezésnél és az általa jelen szerződésben meghatározott tevékenysége ellátása során kezelt eszközök üzemeltetésénél elsődlegesen hatékonysági, gazdasági, takarékossági szempontok figyelembevételére köteles eljárni, de ez nem fenyegetheti a feladatként ellátott kötelezettségek teljesítését.

V.2. A **Tiva-Szolg Nonprofit Kft.** az **Önkormányzattal** együttműködve a feladatellátással érintett tevékenység megkezdése előtt a működéshez szükséges engedélyeket beszerzi, a működés szakmai feltételrendszerét biztosítja.

V.3. A vagyontárgyak biztosítása a **Tiva-Szolg Kft.** feladata.

V.4.A **Tiva-Szolg Nonprofit Kft.**  feladata a hatályos jogszabályoknak, előírásoknak megfelelő munkavédelmi, tűzvédelmi, balesetvédelmi szabályzatok kidolgozása, ezek betartása és betartatása, illetve azok aktualizálása.

V.5. A **Tiva-Szolg Nonprofit Kft.** kötelezettséget vállal arra, hogy a jelen szerződés IV. pontjában foglalt feladatokat az **Önkormányzat** érdekeinek, a helyi közszolgáltatás szakmai követelményeinek megfelelően, a lehető legnagyobb gondossággal folyamatosan és teljes körűen végzi. E kötelezettsége elmulasztásából eredő a **Tiva-Szolg Nonprofit Kft.** érdekkörében felmerülő kárért teljes felelősséggel tartozik.

V.6.2. A **Tiva-Szolg Nonprofit Kft.** köteles az **önkormányzat eseti kérésére** a szerződéssel érintett feladat-ellátási tevékenységéről **írásos, számadatokkal alátámasztott tájékoztatót készíteni.**

V.6.3. Az **önkormányzat jogosult** – illetve jogszabályban meghatározott esetekben köteles – a Szolgáltató szerződésben vállalt kötelezettségei teljesítését **saját maga, vagy szakértő bevonásával bármikor ellenőrizni.**

V.6.4. A **Tiva-Szolg Nonprofit Kft. köteles** az önkormányzat meghatalmazott képviselőivel **együttműködni, számukra minden az ellenőrzés elvégzéséhez szükséges támogatást megadni**, így különösen a számviteli nyilvántartásba betekintést engedni, valamint a szerződésben vállalt tevékenységvégzésre, illetve egyébként a gazdálkodására vonatkozó minden rendelkezésre álló adatot és információt megadni.

V.7. A **Tiva-Szolg Nonprofit Kft.** köteles azonnal írásban jelenteni az **Önkormányzatnak**, ha

* 60 napon túli elismert tartozás állomány keletkezik,
* ellene csőd, vagy felszámolási eljárás indul, illetve ha végelszámolási eljárás megindításáról határoz,
* az esedékes köztartozását nem tudja határidőre kifizetni,
* az általa használt önkormányzati ingatlanvagyonban 10 %-nál nagyobb mértékű csökkenésről szerez tudomást, vagy
* a feladat ellátás folyamatossága bármilyen okból kifolyólag veszélybe kerül.

V.8. A Tiva-Szolg Nonprofit Kft. **legkésőbb tárgyévet követő év április 30-ig köteles beszámolni a jelen szerződés alapján végzett feladatellátásról,** az **éves teljesítésről**, a feladatellátás **bevételeiről, kiadásairól**, melyeket elkülönítetten köteles nyilvántartani. **A Tiva-Szolg. Nonprofit Kft éves beszámolója a közfoglalkoztatási programok** tekintetében kiterjed a programok bemutatására, a programokon belül megvalósítani kívánt feladatok egyes tevékenységek paramétereinek konkretizálására, részletes kifejtésére, a foglalkoztatottak létszámára, dologi igényre, igényelt támogatás mértékére, a végrehajtás eredményeire.

V.9. A szerződésben foglalt **feladatellátással kapcsolatos minden szerződést, számlát, bizonylatot és más okiratot 8 évig megőriz**, s lehetővé teszi, hogy azokba betekinthessen.

**VI. A Tiva-Szolg Nonprofit Kft. működéséhez nyújtott működési támogatás:**

* + Az Önkormányzat a **Tiva-Szolg Nonprofit Kft. működéséhez a** **működési kiadások fedezetére** **működési támogatást biztosít.**
  + **A működési támogatás összege:**

**2017. december 3. napjától – 2018. december 2. napjáig: 50.000.000. – Ft., azaz ötvenmillió Ft.**

**2018. december 3. napjától – 2019. december 2. napjáig: 50.000.000. – Ft., azaz ötvenmillió Ft.**

**2019. december 3. napjától – 2020. december 2. napjáig: 50.000.000. – Ft., azaz ötvenmillió Ft.**

**2020. december 3. napjától – 2021. december 2. napjáig: 50.000.000. – Ft., azaz ötvenmillió Ft.**

- Az **Önkormányzat az éves költségvetésben szerepelteti**, illetve meghatározza **a Tiva-Szolg Nonprofit Kft. feladatainak ellátásához szükséges működési támogatást.** A működési támogatás **tárgyévi tényleges összegét az önkormányzat költségvetési rendelete tartalmazza. Amennyiben a tárgyévi költségvetés ettől eltérő összegű támogatást tartalmaz, akkor annak figyelembe vételével jelen szerződést módosítani kell.**

**- A működési támogatás összege százalékos megosztásban:**

* **közfoglalkoztatással összefüggő feladatellátás**: **80 %**
* **zöldterület fenntartás a város területén az önkormányzat tulajdonában lévő területeken és közterületeken: 13 %**
* **Városüzemeltetési feladatok, ezen belül köztisztasági feladatok: 3 %**
* **Közutak, hidak karbantartása: 4 %**

-A **működési támogatást utólag, a tárgyhónapot követő 6-ig, havonta egyenlő részletekben** utalja át az **Önkormányzat** a **Tiva-Szolg Nonprofit Kft.** alábbi pénzforgalmi számlaszámára: **68700016-10131501.** **Amennyiben** a Tiva-Szolg Nonprofit Kft. **feladatellátásához szükséges,** úgy a költségvetésben szereplő összeg keretén belül, a **Tiva-Szolg Nonprofit Kft. indokolt írásbeli kérésére Önkormányzat gondoskodik a havi részleten felüli összeg utalásáról**.

* + A **működési támogatás összege az általános forgalmi adóra is fedezetet biztosít.** A Tiva-Szolg Nonprofit Kft.-nek a működési támogatást **tárgyévben kell felhasználnia, kivéve a munkabért és az ahhoz kapcsolódó közterheket,** a támogatás erre fordítandó részét a **tárgyévet követő év első hónap huszadik napjáig kell felhasználnia.** A **fel nem használt** támogatási összeget legkésőbb az éves beszámolóval egyidejűleg **köteles visszautalni** az Önkormányzat **11744144-15404761 számú pénzforgalmi számlájára**.
  + A tudomásul veszi, hogy az önkormányzat a jelen szerződés megszegésével kapcsolatban a Tiva-Szolg Nonprofit Kft.-vel szemben felmerülő igényeit, ezen szerződés alapján **azonnali beszedési megbízás útján érvényesíti.**
  + Az Áht. 50/A §-ában foglaltak alapján a **Tiva-Szolg Nonprofit Kft. vállalja, hogy valamennyi fizetési számlájára vonatkozóan,** Tiszavasvári Város Önkormányzata javára szóló beszedési megbízás benyújtására vonatkozó **felhatalmazó nyilatkozatot ad a pénzügyi fedezethiány miatt nem teljesíthető fizetési megbízás esetére** a követelés legfeljebb **35 napra való sorba állítására vonatkozó rendelkezéssel együtt.**
  + A szakmai és pénzügyi **beszámoló elmulasztása, illetve határidőn túli benyújtása esetén**, a Tiva-Szolg Nonprofit Kft. a támogatási összeget maradéktalanul visszautalja az Önkormányzat **11744144-15404761 számú pénzforgalmi számlájára.**

**VII. Közreműködő igénybevétele:**

VII.1. A Tiva-Szolg Nonprofit Kft. a feladat ellátása során **jogosult arra, hogy a közszolgáltatási kötelezettsége teljesítése érdekében egy vagy több közreműködőt vegyen igénybe**, különösen, ha ez által a közszolgáltatási kötelezettség teljesítésének hatékonysága, illetve minősége javul. A közreműködővel kötött szerződés **nem lehet ellentétes a jelen szerződésben foglaltakkal**.

Az általa igénybe vett közreműködők **tevékenységéért felelősséggel tartozik**. A közreműködők igénybevétele **nem növelheti a működési támogatás összegét.**

VII.2. A Tiva-Szolg Nonprofit Kft. **a közreműködőt a közbeszerzési törvény rendelkezéseinek megfelelően,** illetve a közbeszerzési értékhatár alatt **olyan eljárással köteles kiválasztani**, amely lehetővé teszi azon közreműködő kiválasztását, aki **a szolgáltatásokat a legkisebb költséggel képes nyújtani, megfelelő minőségben**. A Tiva-Szolg Nonprofit Kft. kijelenti, hogy **rendelkezik** **érvényes közbeszerzési szabályzattal**.

VII.3. A Tiva-Szolg Nonprofit Kft. a **közreműködő teljesítéséért úgy felel, mintha saját maga teljesített volna.**

**VIII. Ellenőrzés:**

VIII.1. A Tiva-Szolg Nonprofit Kft. köteles az **önkormányzat eseti kérésére** a szerződéssel érintett feladatellátásról **írásos, számadatokkal alátámasztott tájékoztatót készíteni.**

VIII.2. Az **önkormányzat jogosult** – illetve jogszabályban meghatározott esetekben köteles – a Tiva-Szolg Nonprofit Kft. szerződésben vállalt kötelezettségei teljesítését **bármikor ellenőrizni.**

VIII.3. A **Tiva-Szolg Nonprofit Kft. köteles** az önkormányzat meghatalmazott képviselőivel **együttműködni, számukra minden az ellenőrzés elvégzéséhez szükséges támogatást megadni**, így különösen a számviteli nyilvántartásba betekintést engedni, valamint a szerződésben vállalt tevékenységvégzésre, illetve egyébként a gazdálkodására vonatkozó minden rendelkezésre álló adatot és információt megadni.

**IX. Szerződés felmondása:**

IX.1. Felek megállapodnak abban, hogy jelen szerződést **rendes felmondással nem lehet felmondani.**

IX.2. Felek megállapodnak abban, hogy jelen szerződés **írásban, közös megegyezéssel** megszüntethető.

IX.3.1. A szerződés megszűntethető **3 hónapos rendkívüli felmondással**. Az **Önkormányzat** a szerződést rendkívüli felmondással az alábbi esetekben mondhatja fel:

a) a Tiva-Szolg Nonprofit Kft. a **jelen szerződésben meghatározott kötelezettségét súlyosan megsértette,** különösen, ha valamely közfeladatot az Önkormányzat ismételt írásbeli felhívása ellenére nem lát el megfelelően.

1. a Tiva-Szolg Nonprofit Kft. a tevékenységére vonatkozó **jogszabályokat vagy hatósági előírásokat súlyosan megsértette.**

**IX.3.2.** Az Önkormányzat a szerződést **azonnali hatállyal felmondhatja**, amennyibena Tiva Szolg Nonprofit Kft. ellen **jogerősen felszámolási eljárás indult**.

IX.3.3. A **Tiva-Szolg Nonprofit Kft. a szerződést 3 hónapos rendkívüli felmondással** abban az esetben mondhatja fel, ha az **Önkormányzat** a jelen szerződésben meghatározott közfeladatok ellátásához szükséges **működési támogatást nem tudja biztosítani** és ezzel lehetetlenné teszi a Tiva-Szolg Nonprofit Kft.ez irányú további működését.

**X. Egyebek:**

X.1. Felek megállapítják, hogy **a közfoglalkoztatással összefüggő feladatellátás tekintetében Tiszavasvári Város Önkormányzata és a Tiva-Szolg Nonprofit Kft. között jogutódlás áll fenn.**

X.2. A jelen megállapodásban nem szabályozott kérdések tekintetében a Polgári Törvénykönyv rendelkezései az irányadók.

X.3. A felek a jelen szerződést, mint akaratukkal mindenben megegyezőt, jóváhagyólag írják alá.

Tiszavasvári, 2017. ………………………..

………………………………… ……………………

**Dr. Fülöp Erik Tiva-Szolg Nonprofit Kft. Szabó András, ügyvezető**

**Tiszavasvári Város Önkormányzata**

**polgármester**